Maybellene

«Maybellene» er ein song av Chuck Berry som fortel ei soge om eit hot rod-løp og eit øydelagd kjærleiksforhold. Han vart gjeven ut på singel i juli 1955 på Chess Records frå Chicago. Dette var den første singelen Berry gav ut og den første hitten hans. «Maybellene» er rekna som ein av pioner-songane innan rock and roll og musikkmagasinet Rolling Stone har sagt at «rock and roll-gitar starta her» 

I 1955 gjekk songen til femteplass på Billboard-lista og til førsteplass på R&B-lista i USA. Berry var den første afroamerikanske artisten som nådde Topp 10 i USA med ein rock and roll-singel. 

Tittelen vert ofte feilskriven som «Maybelline», sjølv på nokre av Berry sine eigne CD-samlingar. 

 Medlåtskrivarar 
I 1950-åra utnemnde enkelte plateselskap radiopratarar og andre som medlåtskrivarar for at dei skulle hjelpe plata fram, ein slag «payola» ved at dei fekk honorar for salet av plata. Alan Freed, som var radioprogramleiar, fekk derfor låtskrivarstatus for «Maybellene», i lag med Russ Frato, som hadde lånt pengar til Chess, og Berry sjølv. Freed og Frato vart seinare fjerna som låtskrivarar.

 «Ida Red» og «Maybellene» 
I følgje enkelte kjelder vart songen opphavleg spelt inn av Bob Wills i 1938 under tittelen «Ida Red» og var skriven av Russ Frato. «Ida Red» var ein tradisjonell amerikanske felelåt med røter tilbake til 1800-talet. Han hadde vorte spelt inn mange gonger (med mange forskjellige arrangement) frå så tidleg som 1924. Wills sin versjon frå 1938 var langt meir enn ein felelåt og hadde piano, steelgitar og trommer, som då var særs uvanleg i country. Det er denne utgåva som ofte vert sitert som Berry sitt utgangspunkt for Maybellene.

Pianisten Johnnie Johnson har fortalt at han og Berry skreiv om songen etter forslag frå Leonard Chess

Andre versjonar

Columbia Records gav ut ein versjon med Marty Robbins mot slutten av august 1955.Billboard Aug 27, 1955. page 47 Versjonen hans vart den 13. mest spelte på country-radio i midten av oktober.Billboard, Oct. 15, 1955. p. 46. og kort tid etter utropte Columbia songen som ein av «dei bestseljande folkesongane deira».Billboard, Oct. 29, 1955. p. 32. Andre versjonar som fanst i midten av oktober 1955 var av J. Long, J. Lowe og R. Marterie og songen var den 14. mestseljande i USA.Billboard, Oct. 15, 1955. p. 5.

Meir enn 70 artistar har spelt inn songen, mellom andre Elvis Presley, Everly Brothers, Paul Simon (i ein medley med «Kodachrome»), George Jones, Carl Perkins, Johnny Cash, Bubba Sparks, Foghat, Gerry & the Pacemakers, Johnny Rivers og Chubby Checker.

I 1964 klatra ein coverversjon av Johnny Rivers til 12. plassen på Billboard Hot 100 og niandeplassen på RPM si Topp 40 liste i Canada.

 Kjelder 
 Denne artikkelen bygger på «Maybellene» frå , den 19. september 2008. 
 oppgav desse kjeldene:

 Bakgrunnsstoff 
 Chuck Berry Collector's Guide - The Chess Era (1955-1966)
 Chuck Berry på Encyclopedia FunTrivia


Kategori:Songar skrivne av Chuck Berry
Kategori:Debutsinglar frå 1955
Kategori:Songar frå 1955
Kategori:Singlar frå 1955
Kategori:Chess Records-singlar
Kategori:Chuck Berry-songar
Kategori:Songar på toppen av Billboard Hot R&B/Hip-Hop Songs-lista
Kategori:Singlar frå 1964
Kategori:Songar om bilar
Kategori:Songar om kvinner
Kategori:Grammy Hall of Fame Award
Kategori:Johnny Rivers-songar
Kategori:Marty Robbins-songar
Kategori:Foghat-songar
Kategori:George Jones-songar
Kategori:Johnny Paycheck-songar
Kategori:Elvis Presley-songar
Kategori:Gene Vincent-songar
Kategori:Gerry and the Pacemakers-songar
Kategori:The Searchers-songar
Kategori:Jerry Lee Lewis-songar
Kategori:Jerry Reed-songar
Kategori:Hoyt Axton-songar
Kategori:New Jordal Swingers-songar
Kategori:Conway Twitty-songar
Kategori:Carl Perkins-songar
Kategori:Simon & Garfunkel-songar
Kategori:Vince Taylor-songar
Kategori:Johnny Winter-songar